KLASA: 112-06/26-01/04
URBROJ: 2109-26-1-01/1-26-12

Pribislavec, 12. kolovoz 2026. godine

Dječji vrtić “Magnolija”
IZVJEŠĆE
Povjerenstva za provedbu vrednovanja i intervjua 
po objavljenom javnom natječaju za radno mjesto 
PEDAGOG (m/ž)

Povjerenstvo za provedbu vrednovanja i intervjua po objavljenom javnom natječaju u Dječjem vrtiću „Magnolija“, imenovano Odlukom ravnateljice Dječjeg vrtića „Magnolija“ (KLASA: 112-06/26-01/02, URBROJ: 2109-26-1-01/1-26-2), provelo je postupak odabira kandidata prijavljenih na natječaj za radno mjesto pedagoga (m/ž). 
Natječaj je objavljen dana 24. srpnja 2026. godine, a rok za podnošenje prijava bio je do 1. kolovoza 2026. godine. Po isteku roka za podnošenje prijava Povjerenstvo je pregledalo zaprimljene prijave i priloženu dokumentaciju te utvrdilo da je pristiglo ukupno 10 prijava. 
Nakon pregleda zaprimljene dokumentacije utvrđeno je da je formalne i ostale uvjete natječaja u potpunosti ispunila 1 (jedna) kandidatkinja. Kandidatkinja koja je ispunjavala sve uvjete natječaja pozvana je na razgovor (intervju) pred Povjerenstvom dana 12. kolovoza 2026. godine. 
I. Provedba intervjua
Intervju s kandidatkinjom proveden je u prostorijama Općine Pribislavec. Tijekom razgovora procjenjivale su se osobito:
· motivacija za rad na radnom mjestu pedagoga u dječjem vrtiću, 
· razumijevanje uloge i zadataka stručnog suradnika pedagoga, 
· kompetencije za praćenje, unapređivanje i razvoj odgojno-obrazovnog rada, 
· sposobnost savjetodavnog rada s odgojiteljima i roditeljima, 
· komunikacijske vještine, sposobnost timskog rada i vodstva, 
· odgovornost, profesionalnost i etičnost u radu, 
· spremnost na kontinuirani profesionalni razvoj i suradnju, 
· poznavanje suvremenih koncepcija ranog i predškolskog odgoja i obrazovanja, 
· spremnost na rad u novom kolektivu i doprinos razvoju Dječjeg vrtića „Magnolija“. 
Povjerenstvo je nakon provedenog razgovora razmotrilo rezultate intervjua, stručne kvalifikacije, dosadašnje iskustvo, iskazanu motivaciju kandidatkinje te potrebe Dječjeg vrtića “Magnolija”. 
II. Rezultati postupka
Nakon provedenog postupka Povjerenstvo je utvrdilo da kandidatkinja u potpunosti zadovoljava sve stručne i profesionalne kriterije te posjeduje potrebne kompetencije za kvalitetno obavljanje poslova radnog mjesta pedagoga. 
III. Zaključak Povjerenstva
Na temelju provedenog postupka, pregleda zaprimljene dokumentacije i provedenog intervjua, Povjerenstvo predlaže ravnateljici Dječjeg vrtića „Magnolija“ da se, sukladno važećim propisima i potrebama ustanove, za radno mjesto pedagoga odabere kandidatkinja: 
1. Vana Rogina
Povjerenstvo smatra da navedena kandidatkinja, prema rezultatima provedenog postupka, svojim obrazovanjem, motivacijom, osobnim i stručnim kompetencijama te iskazanim interesom za rad u području ranog i predškolskog odgoja i obrazovanja predstavlja u potpunosti odgovarajući izbor za potrebe Dječjeg vrtića „Magnolija“. 
[bookmark: _GoBack]Ovo Izvješće sastavljeno je na temelju provedene dokumentacijske provjere i rezultata intervjua te se dostavlja ravnateljici Dječjeg vrtića „Magnolija“ radi donošenja odluke o izboru kandidata. 

